Mivel a nyílászáró vásárlás hosszú távú befektetés, érdemes minden lehetséges szempontot figyelembe venni a választásnál. Az első és legfontosabb elvárás, amit tisztázni kell, a nyílászáró hőátbocsátási tényezőjének meghatározása, hiszen fő szerepe, hogy megóvja életterünket a különböző hőhatásoktól. Meghatározó tényező a nyílászáró beépítésének pontos helye. Más üvegezés kerül például egy fürdőszoba (betekintést gátló) és más egy nappali ablakába. Fontos szempont lehet még az elhelyezendő szerkezet égtáj szerinti fekvése. Egy olyan helyiségbe, amely például déli, dél-nyugati fekvésű, célszerű napvédő üveget tenni, hiszen nagy fényterhelésnek van kitéve. Egy zajos, utcafronti szobánál javasolt egy magasabb hangszigetelési értékkel rendelkező nyílászáró beépítése. Ha szűk térben kell nyílászárót elhelyezni, kitűnő megoldás lehet egy toló szerkezet elhelyezése. Fontos szempont lehet még a könnyű tisztántartás, karbantartás, a biztonság. Az elvárások teljesen egyediek és nagyon széleskörűek lehetnek. Éppen ezért szakértő kollégáink készséggel segítenek Önnek kiválasztani azt a megoldást, amely Önnek a legtöbbet nyújtja.